Vandstanden i Limfjorden er nu faldet så meget, at Lendrup og Løgstør er tørlagt.

Flere gader i Løgstør og sommerhuse i Lendrup syd for Løgstør stod under vand efter stormen Egons besøg, der fik vandstanden i Limfjorden til at stige betragteligt. Men nu har fjorden fået sit vand tilbage. - Det var beredskabsstyrelsen, der stod for arbejdet i Lendrup. De har pumpet hele natten, men nu har de pakket sammen, fortæller indsatleder ved beredskabet i Vesthimmerland Kommune Klavs Bojsen. I Løgstør by er tilstanden også ved at være normal. - Vandstanden faldt fra i går først på aftenen, og derfor er det gået ret hurtigt med at give fjorden sit vand tilbage, fortæller indsatslederen.